Pančicy-Kukow (SN/mwe). Přitomnaj běštaj na posedźenju gmejnskeje rady Pančicy-Kukow minjeny štwórtk wječor nawoda wjesneje wohnjoweje wobory Daniel Rychtar a jeho naměstnik Kay Hoge. Jeju su gmejnscy radźićeljo po wólbach wohnjoweje wobory w zastojnstwje wobkrućili. Dźakował je so wjesnjanosta Markus Kreuz (CDU) na zeńdźenju darićelam, kotřiž běchu Pančičanskej Šuli Ćišinskeho nimo hrajkow z ruku zhotowjene hodowne pyramidy, bijadłowy set a młodźinskej wohnjowej woborje hodowničku sponserowali.
Nimo přihłosowanja próstwje wo stejišću k natwarej wlečaweje třěchi za podstajenje ratarskich wěcow na ležownosći w Kanecach běchu radźićeljo wustawki k dowolnosći a popłatkam za plakatowanje w zjawnym rumje wobzamknyli.
szl_Latn pol_Latn